Clemens episcopus ... dilectis filiis magistro et fratribus Predicatorum salutem.... Ordinis vestri sacra religio, sub qua virtutum Domino in humilitate spiritus deservitis laudabiliter, promoretur (sic), ut vos ipsumque ordinem sincera diligentes in Domino caritate, illa vobis libenti animo concedamus, per que materia submota gravaminis, status vestri transquillitas procuretur. Sane transmissa nobis conquestione monstrastis, quod nonnulli archiepiscopi et episcopi ac alii ecclesiarum prelati, vestris libertatibus derogates indulgentias seu privilegia vobis ab apostolica sede concessa interpretari, et ad suum intellectum trahere moliuntur: quanquam intellectum ipsum, verba indulgentiarum et privilegiorum hujusmodi nequaquam exprimere videantur, ac vos juxta ipsorum interpretationem privilegia ipsa servare compellunt in vestrum non mo-[Fol. 43 v°]-dicum prejudicium et gravamen. Quia vero super apostolice provisionis remedium implorastis, nos, vestris supplicationibus annuentes, ne prefati archiepiscopi, episcopi et prelati predicta privilegia et indulgentias, sive clara, que interpretatione indigent, sive dubia vel obscura contineant, de cetero interpretari presumant, auctoritate presentium districtius inhibemus, volentes, ut cum ejus sit interpretari, cujus est condere interpretatio super hujusmodi dubiis et obscuris, dicte sedis judicio relinquatur. Nulli ergo .... inhibitionis .... si quis autem .... Datum Viterbii, nonas julii. – anno quarto.